Te ruku ki roto i te taketaketanga o tēnei mātauranga i ahu mai o tātou nei tikanga Māori, āe ko tēnei Pire e piri ana ki a Matariki, te kāhui whetū o Matariki, ka noho matua mai i ētahi iwi hei tohu i te taka o wā, he tohu nui hoki a Matariki ki o tātou tuakana, mātou mai e noho ana ki ngā airani, ā, ngā tuākana rere i te Moana-nui-a-Kiwa mō te taka o te wā. Ko ētahi o ā rātou kupu mō te kāhui, ko Mataliki, ko ētahi ko Matali'i, ko ētahi ko Matari'i, ko Makali'i anō hoki.  